聯邦直轄區

聯邦直轄區係馬來西亞由聯邦政府管轄嘅一級行政區，由吉隆坡、納閩同埋布城三個地區組成。其中吉隆坡聯邦直轄區喺1974年成立，而納閩同布城隨後分別喺1984年同2001年相繼成立。

呢三個聯邦直轄區由聯邦政府轄下嘅聯邦直轄區部直接管轄，唔屬於任何州屬，因為種種原因而被喺原屬州屬劃分出嚟。

呢三個聯邦直轄區都有獨特之處，其中吉隆坡係馬來西亞嘅首都，布城係聯邦政府嘅行政中心，而納閩係聯邦政府設立嘅離岸金融中心。吉隆坡同布城係雪蘭莪州嘅內飛地，而納閩係沙巴州沿海島嶼。

馬來西亞政府